6 sterf toe bakkie onder trok beland | Maroela Media
6 sterf toe bakkie onder trok beland
'n Saak van strafbare manslag word ondersoek nadat ses mense Woensdagoggend in 'n trompop botsing buite Kimberley in die Noord-Kaap dood is.
Kapt. Olebogeng Tawana, woordvoerder van die polisie, het gesê die botsing het omstreeks 07:30 sowat 35 km buite die dorp gebeur. Volgens Tawana het 'n Opel Corsa-bakkie en 'n vragmotor reg van voor gebots en het die bakkie gedeeltelik onder die vragmotor beland.
"Die bakkie en die insittendes was onder die vragmotor vasgevang. Al ses insittendes van die bakkie is op die toneel dood verklaar," het Tawana gesê.
Hy het gesê die vragmotorbestuurder en twee van sy passasiers is beseer en na 'n plaaslike hospitaal geneem.
Meganiese toerusting is gebruik om die liggame van die oorledenes uit die voertuigwrak te verwyder.
'Familietwis' lei glo tot 8 se dood in KZN
pietpompies · 2 jaar gelede
6 persone in n corsa bakkie?
Jaenka · 2 jaar gelede
My vraag ook!
Die ongeluk het moontlik 19:30 Woensdagaand gebeur aangesien dit volgens die foto al donker is en die noodvoertuie se ligte aan is. My innige simpatie aan die naasbestaandes van die oorledenes.
6 Mense in die bakkie?
So tragies en onnodig! Volgens die berig was die klein bakkie oorlaai! Wanneer ñ bakkie oorlaai is het die voorwiele baie min traksie wat lei tot onstabiliteit.
EkSêMaarNet · 2 jaar gelede
N Corsa bakkie met 6 persone is elk geval met 4 persone oorlaai…
Rene · 2 jaar gelede
07:30 is dan al lig en daar op die foto is dit dan pikdonker?
Vandag moet mens baie mooi dink voor jy op pad gaan in SA. Behalwe vir brandstof se prys, is jy jou lewe definitief nie seker nie vanweë die absolute slagting oral op paaie dag vir dag. Groot genade as mens veilig tuiskom…
Dit lyk nie of die ongeluk op die pad gebeur het nie, lyk eerder of die vragmotor langs die pad gestaan het
Dit bly vreeslik ongeag die "oorlaaide" corsa bakkie. Die ongelukke om die paaie is iets ysliks deesdae. Goeie genade – wat gaan aan met alles en almal!
2 voor in en 4 agter op??? is dit nie moontlik nie??? maak nie saak hoe nie 6 mense het hul lewens verloor agv die ongeluk. maar nee, eerste opslag moet almal kommentaar lewer oor hoeveel op/in die bakkie was. geen empatie meer vir ander deesdae nie